open-index/open-wikipedia-markdown huggingface dataset:
Տեղեկատվական գործողությունների զորքեր (Ռուսաստան)

մինի|150px|Ռուսաստանի զինված ուժերի զինանշան:

**Տեղեկատվական գործողությունների զորքերը** () Ռուսաստանի Դաշնության զինված ուժերի կազմավորում են, որը ենթակա է Ռուսաստանի Դաշնության պաշտպանության նախարարությանը։ Փաստորեն դրանք կիբեռնետիկական պատերազմի կամ կիբեռպատերազմի մղման զորքեր են կամ պարզապես՝ կիբեռզորքեր։

## Ստեղծումը
2013 թվականի վերջին Ռուսաստանի պաշտպանության նախարարությունը հայտարարեց կիբեռզորքերի ստեղծման մասին։

2014 թվականի հունվարի 14-ին Ռուսաստանի պաշտպանության նախարար Սերգեյ Շոյգուն հրաման ստորագրեց Ռուսաստանի ԶՈՒ Գլխավոր շտաբի կազմում կիբեռնետիկական հրամանատարության ստեղծման մասին։ Այդ նոր մարմնի հիմնական խնդիրն էր Ռուսաստանի էլեկտրոնային կառավարման համակարգերի մեջ չսանկցիավորված միջամտությունից պաշտպանությունը:.

## Խնդիրները
Ռուսաստանի կիբեռզորքերի հիմնական խնդիրներն են հանդիսանում  կիբեռպատերազմի գործողությունների կենտրոնացված վարումը, Ռուսաստանի համակարգչային ցանցերի ղեկավարումը և պաշտպանությունը, Ռուսաստանի ղեկավարման և կապի ռազմական համակարգերի պաշտպանությունը կիբեռահաբեկչությունից և դրանցով անցնող տեղեկատվության հուսալի փակումը հավանական թշնամուց:.

Կիբեռզորքերն իրականացնում են Ռուսաստանի զինված ուժերի կիբեռստորաբաժանումների կողմից անցկացվող ռազմական գործողությունների համադրումը և ինտեգրացիան, Ռուսաստանի պաշտպանության նախարարության կիբեռնետիկական ներուժի փորձաքննությունը և ընդլայնում են նրա գործողությունների հնարավորությունները կիբեռնետիկական տարածությունում։

## Զարգացման մակարդակը
Վերլուծաբանների գնահատականներով, կիբեռզորքերի զարգացման մակարդակով Ռուսաստանը աշխարհում գտնվում է առաջին տասնյակում՝ ԱՄՆ-ից, Չինաստանից, Մեծ Բրիտանիայից, Հարավային Կորեայից, Իսրայելից, Գերմանիայից, Նիդերլանդներից, Ֆրանսիայից, Հնդկաստանից հետո։ Ռուսական մասնագետների կարծիքով՝ Ռուսաստանը իր կիբեռզորքերի զարգացման մակարդակով աշխարհում 5-րդ տեղն է գրավում՝ ԱՄՆ-ից, Չինաստանից, Մեծ Բրիտանիայից և Հարավային Կորեայից հետո։

## Տես նաև
* ԱՄՆ-ի ռազմակիբեռնետիկական գործողություններ
* Կիբեռտարածությունում ԱՄՆ-ի պաշտպանության նախարարության ռազմական գործողությունների ռազմավարությունը
* ԱՄՆ-ի ծովային հետևակի կորպուսի կիբեռնետիկական հրամանատարություն
* ԱՄՆ կիբեռնետիկական հրամանատարություն
* Ռադիոէլեկտրոնային հետախուզություն

## Ծանոթագրություն

## Հղումներ
Шойгу объявил о создании войск информационных операций 

Կատեգորիա:Ռազմական շինարարություն
Կատեգորիա:Բանակաշինություն
Կատեգորիա:Ռազմական կառավարում
Տեղեկատվական գործողությունների զորքեր
Կատեգորիա:Ռուսաստանի պաշտպանության նախարարություն
Կատեգորիա:Կիբեռպատերազմ
Կատեգորիա:Տեղեկատվական պատերազմ
Կատեգորիա:Հիբրիդային պատերազմ
Ալ-Բուրակ

**Ալ֊Բուրակ** (), իսլամական ավանդություններում դիցաբանական էակ, որը Մուհամմադ մարգարեին տեղափոխում է դրախտ։ Պատկերվում է որպես սպիտակ կիսաձի, կիսաջորի և կիսաավանակ։ Երկու կողմից ունի թռչնի թևեր։ Բուրակն առաջին անգամ հայտնվում է Մուհամմադի Մեքքայից Երուսաղեմ կատարած գիշերային ճանապարհորդությունը՝ իսրան (), նկարագրող հադիսում։ Բուրակի օգնությամբ Մուհամմադը կարողանում է մեկ գիշերվա ընթացքում հաղթահարել այդ մեծ տարածությունը։

Այլ ավանդություններում Բուրակը պատկերվում էր կնոջ գլխով և սիրամարգի պոչով։ Հետզհետե իսրան նկարագրող ավանդույթը փոխկապակցվում է Մուհամմադի դրախտ վերհամբաձման նկարագրության հետ, իսկ երկինք բարձրացող սանդուղքը փոխարինվում է Բուրակով։

## Ծագումնաբանություն

Իրանիկայի համաձայն «Բուրակ» ստուգաբանորեն նույնականացվում է պարսկերեն «barāg» կամ «bārag» բառերի հետ, որոնք թարգմանվում են որպես «հեծյալ գազան» և «լեռ »։ Արաբերենում այս փոխառնությունը օգտագործվում է միայն իսրայի մասին պատմող հադիսում։

## Շրի Կամադխենու

Բուրակը որոշ ընդհանրություններ ունի հինդուսիտական աստվածուհի Շրի Կամադխենու հետ, որը երբեմն պատկերվում է կովի տեսքով, կնոջ գլխով, թևերով և սիրամարգի պոչով։ Աստավածուհուն պատկերող կտավները հիշեցնում են Բուրակի հայտնի նկարները։

## Մշակութային ազդեցությունը

* Թուրքիայում Բուրակը տղամարդկանց տարածված անուն է։
* «Բուրակ Այր» լիբիական և ինդոնեզիական նախկին «Բուրակ Ինդոնիզիա Այրլայնս» ավիաուղիները կոչվել են են Բուրակի անունով։
* Էլ֊Բուրակը Ռաֆայել Սաբատինիի «Ծովային Բազե» նովելի հերոսներից մեկն է։ Էլ֊Բուրակը(Ֆրնեսի Քսավիեր Գորդոն) Ռոբերտ Իրվին Հովարդ «Էլ֊Բուրակը և անապատային արկածները» գրքի հերոսներից մեկն է։ Եկուսն էլ առանձնանում էին իրենց ռեակիցաների արագությամբ։
* Պակիստանում կառուցված «ՆԵՍՔՈՄ Բուրակ» դրոնը կոչվել է Բուրակի անունով։
* Բուրակը պատկերված է ինդոնեիզական Աչեխ նահանգի պաշտոնական կնիքի վրա։
* Իրանական Բուրաղ զրահամեքենան կոչվել է Բուրակի անունով։
* Մալազիայի նավթային նախկին ընկերություններից մեկը կոչվում էր «Բուրակ Օյլ»։

## Պատկերասրահ


Image:Miraj by Sultan Muhammad.jpg|Մուհամմադի համբարձումը դրախտ, պարսկական մանրանկար
Image:Brooklyn Museum 2004.52.21 Al-Buraq.jpg|Ալ֊Բուրակ, Բրուքլինի թանգարան
Image:Buraq, the Prophet's steed during his Night Journey.jpg|Պատկեր հնդակակն թերթում, 1910
Image:Buraq sculpture from Mindanao Philippines.jpg|Բուրակի քանդակը, Մինդանաո կղզի, Ֆիլիպիններ



## Ծանոթագրություններ

Կատեգորիա:Արաբական դիցաբանություն
Կատեգորիա:Դիցաբանական ձիեր
Պոնսեի մշակույթի կենտրոն

**Պոնսեի մշակույթի կենտրոն** (, **Կարմեն Սոլա դե Պերեյրայի անվան Պոնսեի մշակույթի կենտրոն**), Պոնսե քաղաքի մշակույթի կենտրոն։ Գտնվում է Պոնսեի պատմական գոտում Կրիստինա փողոցի 70 հասցեում, 1870 թվականին նախագծած շենքում։ Կենտրոնն օգտագործվում է կրթական, մշակութային գործունեության համար, ինչպես նաև այստեղ ներկայացվում են արվեստի ցուցանմուշներ։ Պոնսեի մշակույթի կենտրոնը հիմնադրվել է 1963 թվականին։

## Պատմություն
Կենտրոնը հիմնադրվել է 1963 թվականին Յուդիթ Ռոդրիգես Միրայիլի և Էլվետիա Նիկոլի կողմից  և կոչվել է Մշակույթի տուն (La Casa de la Cultura): Հիմանդրումից ի վեր մշակութային կենտրոնն ակտիվորեն նպաստել է Պոնսեի կրթական և ինտելեկտուալ միջավայրի գեղարվեստական զարգացմանը, այդ թվում՝ «Noches de Galería», որտեղ անվանի, խոստումնալից, նկարիչները, արհեստավորները, քանդակագործները ցուցադրում են իրենց աշխատանքներն ու տաղանդը։ Պոնսեի մշակույթի կենտրոնը Քրիստինա փողոցի 70 հասցեում է գտնվում 1996 թվականից։ Նախքան այդ շենք տեղափոխվելը կենտրոնի անդամները հանդիպել են իրենց իսկ տներում, կամ նմանատիպ վայրերում։

## Կառույց
Թանգարանի շենքը 1870 թվականին նախագծել է կորսիկացի ճարտարապետ Խուան Բերտոլի Կալդերոնին։ Կառույցի ճարտարապետության մեջ ներառված են գաղութային ճարտարապետության և Պոնսեի կրեոլե ոճերը։ Կենտրոնի բակի շրջակայքում կա պատկերասրահ։ Ի սկբանե շենքը կառուցվել է որպես 1880 թվականին Պոնսեի քաղաքապետ, հողատեր, վաճառական, բանկիր Էրմելինդո Սալասարի համար։ 1959 թվականին շենքը դարձել է Պոնսեի արվեստի թանգարանի առաջին հանգրվանը։ Պոնսեի արվեստի թանգարանը 1965 թվականին տեղափոխվել է Ավենիդա լաս Ամերիկասի Քրիստինա փողոցի թիվ 70 հասցեում գտնվող կառույց։ 1990 թվականին Պուերտոռիկյան մշակույթի ինստիտուտը վերականգնել է կառույցը և այստեղ տեղավորել Պուերտոռիկյան երաժշտության թանգարանը։ Քաղաքում առաջին անգամ այս հաստատությունում է կիրառվել մասնավոր հեռախոսագիծ։ Այն բացառապես ծառայել է սեփականատերերի ընտանիքներին։ 17 տարի անց ծառայությունը հասանելի է եղել ամբողջ քաղաքին։

## Կարմեն Սոլա դե Պերեյրա
Հաստատությունն անվանվել է պոնսեցի ակնառու մանկավարժ,իրավաբան Կարմեն Սոլա դե Պերեյրայի անունով։ Մեծ է Կարմեն Սոլա դե Պերեյրայի դերն անապահով երեխաներին կրթելու գործում։ Նա Պոնսեի անապահով Լա Կանտերալ համայնքում եղել է ուսուցիչ և դպրոցի տնօրեն։

## Կենտրոնի ղեկավարներ
* Էլվետիա Նիկոլ (1963-1965)
* Արիել Կոլոն Կլավել (1965-1975)
* Էկտոր Գարսիա (1975-1981)
* Էկտոր Էնդես Լուսիլ(1981-1986)
* Անտոնիա Սանտիագո (1986-1995)
* Խուլիո Ռոգրիգես (1995-1997)
* Էկտոր Էստրադա (1997-2001)
* Լիարդա Մունյիս (2001-2003)
* Պեդրո Սանտիագո (2003-2004)
* Կարմեն Սանտիագո (2004-2007)
* Խոսե Բալայ (2007-2012)

## Ծանոթագրություններ

## Արտաքին հղումներ
* Museo de Arte de Ponce, former occupant of the current "Centro Cultural de Ponce Carmen Solá de Pereira 

Կատեգորիա:1963 հիմնադրված թանգարաններ
Կորոնիա

**Կորոնիա** (), լիճ Հունաստանի հյուսիսարևելյան հատվածում՝ Սալոնիկի տարածաշրջանային միավորում։ Ընկած է Հունաստանի երկրորդ խոշորագույն քաղաքից՝ Սալոնիկից դեպի արևելք։

Կորոնիան Եգեյան Մակեդոնիայի պատմաշխարհագրական տարածաշրջանի ամենախոշոր լճերից է, որը զբաղեցնում է 42,823 քառակուսի կմ տարածք։ Լճի առավելագույն խորությունը կազմում է 5 մետր։

Ժամանակի ընթացքում լիճը ծանծաղանում է։ 2008 թվականին լիճը գրեթե ամբողջովին չորացել է։ Մինչ լճի մակարդակի իջեցումն ու ճահճացումը 1970-ականներին լճի ջրհավաք ավազանը կազմում էր մոտ 450 կմ²։ Մոտ մեկ միլիոն տարի առաջ Կորոնիան հարակից Վոլվի լճի հետ միասին կազմել է հսկայական ջրատարածություն։

## Տես նաև
* Հունաստանի լճերի ցանկ
*

## Ծանոթագրություններ

Կատեգորիա:Հունաստանի լճեր
Խուան Բերտոլի Կալդերոնի

**Խուան Բերտոլի Կալդերոնի** (, ), 19-րդ դարի ֆրանսիացի ճարտարապետ Բաստիայից, ով երկար ժամանակ բնակվել է Պուերտո Ռիկոյի Պոնսե քաղաքում, որտեղ նախագծել է բազում  կառույցներ, այդ թվում՝ Լա Պերլա թատրոնը, Պուերտոռիկյան երաժշտության թանգարանը, Պոնսեի մշակույթի կենտրոնի ներկայիս շենքը (Քրիստինա փողոց № 70):

## Գործունեություն
[200px|thumb|[Լա Պերլա թատրոն, ճարտարապետ՝ Խուան Բերտոլի Կալդերոնի]]
Խուան Բերտոլի Կալդերոնին Պուերտո Ռիկո է եկել 1845 թվականին Կորսիկա կղզու Բաստիա համայնքից՝ Սան Խուանում աշխատելու La Fortaleza-ում և իսպանական այլ ռազմակայաններում։ Հմտությունները կատարելագործելու համար նա տեղափոխվել է Պոնսե, որտեղ նախագծել է Լա Պերլա թատրոնը և ղեկավարել է թատրոնի կառուցման աշխատանքները։ Շենքը եղել է Պոնսեի առաջին նեոդասական ճարտարապետություն ունեցող կառույցը։

Բերտոլիի հայտնի գործերից է Լա Պերլա թատրոնը (1860-ական թվականներ)։ Քրիստինա փողոց № 70 հասցեում նա նախագծել է Էրմելինդո Սալասարի Պոնսեի նստավայրը, որտեղ տեղակայվել է Պոնսեի արվեստի թանգարանը, այժմ՝ Պոնսեի մշակույթի կենտրոնը։ Նախագծել է նաև Ասիենդա Բուենա Վիստայի սեփականատիրոջ Վիվեսի տունը։

## Հիշատակ
Բերտոլին հիշատակված է Պոնսեի Տրիսենտենիալ զբոսայգու «Հռչակավոր պոնսեցիներ հարթակում»։ Պոնսեի Սեգունդո շրջանում Բերտոլիի անունով է կոչվում փողոց, որը տանում է դեպի Սեռալես ամրոց։

## Ծանոթագրություններ

Կատեգորիա:Ֆրանսիացի ճարտարապետներ
Լուարայի հովիտ

**Լուարայի հովիտ** (), աշխարհագրական շրջան Ֆրանսիայում, Լուար գետի հոսանքով։ 
[մինի|[Վալանսե (դղյակ)|325x325փքս]]
Հովիտը ներառված է ՅՈՒՆԵՍԿՕ-ի համաշխարհային ժառանգության օբյեկտների ցանկում։ Շրջանը հայտնի է իր խաղողի այգիներով և դղյակներով։
[մինի|ձախից|289x289փքս|[Լոշ դղյակ]]

## Աշխարհագրություն
Լուարայի հովիտը հատում է Ֆրանսիան հարավ - արևելքից դեպի հյուսիս-արևմուտք, իսկ Օռլեանի շրջանում շրջվում է արևմուտք։ Մտնում է Լուարայի երկրի շրջանի կազմի մեջ։

## Խաղողի այգիներ
Խաղողի այգիներն այդ տարածաշրջանում գոյություն են ունեցել Հռոմեական կայսրության ժամանակներից։

19-րդ դարի վերջում խաղողի այգիների մեծ մասը ոչնչացվել են ֆիլոքսերաների ներխուժումից։
մինի|324x324փքս|Հովիտի խաղողի այգիներից մեկը

## Դղյակներ

Լուարայի հովիտը Ֆրանսիայում գտնվող հիմնական վայրն էր, որտեղ տեղավորվում էր թագավորի և պալատականների քաղաքամերձ աթոռանիստը։ Հովիտն ունի 60 շատո, որոնք բաց են այցելուների համար։ Դրանցից խոշորագույնները համարվում են պետական թանգարաններ, բայց որոշ դղյակներ մասնավոր սեփականություն են, այդ թվում Ամբուազը, որը ֆրանսիական պետությունը վերադարձրեց թագավորական ընտանիքին։ Դղյակները կենտրոնացված են գետի միջին հոսանքի շուրջ։ Դրանց մեծ մասը կառուցվել է դեռևս միջին դարերում, բայց վերակառուցվել է Վերածննդի դարաշրջանում։

## Ծանոթագրություններ

## Գրականություն
* Տուրչին Վ. Ս. Լուարայի քաղաքներ և դղյակներ - Մ.: Արվեստ,1986. - 224 - (Աշխարհի քաղաքներ և թանգարաններ)։

Կատեգորիա:Համաշխարհային ժառանգություն Ֆրանսիայում
Կատեգորիա:Ֆրանսիայի ազգային խորհրդանիշեր
Ֆրայ Օտտո

**Ֆրայ Պաուլ Օտտո** (, ), գերմանացի ճարտարապետ։ Համաշխարհային ճանաչում է ձեռք բերել իր նախագծերում պարուսինե և մեմբրանային կոնստրուկցիաների կիրառմամբ։ Արժանացել է Պրիցկերի ճարտարապետական մրցանակի (2015)։

## Կենսագրություն
[250px|մինի|ձախից|[Օլիմպիական մարզադաշտ (Մյունխեն)|Մյունխենի օլիմպիական մարզադաշտ]]
Ծնվել է 1925 թվականի մայիսի 31-ին Զիգմար քաղաքում ճարտարապետի ընտանիքում։ 1931-1943 թվականներին որմնադրություն է սովորել Բեռլինի Ցելենդորֆ շրջանի դպրոցում։ Մինչև լյուֆտվաֆե զորակոչվելը ճարտարապետություն է ուսումնասիրել Բեռլինում։ Երկրորդ համաշխարհային պատերազմի տարիներին կռվել է որպես ռմբակոծիչի օդաչու։ Գերի է ընկել` իր անազատությունն անցկացնելով ֆրանսիական ռազմագերիների ճամբարում։ Այդ ճամբարի կառուցման ընթացքում Օտտոյին հաջողվել է դրսևորվել որպես ինժեներ` առաջարկելով թեթև կառուցվածքով մի քանի շինությունների նախագծեր, որոնք իրականացվել են։

Գերությունից ազատվելուց հետո Ֆրայ Օտտոն ընդունվել է Բեռլինի տեխնիկական համալսարան, որն ավարտել է 1950 թվականին ճարտարապետի վկայականով։ Որոշ ժամանակ վերապատրաստվել է ԱՄՆ-ում, որտեղ հանդիպել է այնպիսի ճարտարապետների, ինչպիսիք են Էրիխ Մենդելսոնը, Լյուդվիգ Միս վան դեր Ռոեն, Ռիխարդ Նոյտրան և Ֆրենկ Լլոյդ Ռայթը։

Իր ճարտարապետական գործունեությունը Օտտոն սկսել է Գերմանիայում 1952 թվականին՝ Ցելենդորֆում հիմնելով ճարտարապետական սեփական գրասենյակ։ 1954 թվականին նա ստացել է դոկտորական աստիճան կախովի (ձգվող) կոնստրուկցիաների համար։

1964 թվականին Օտտոն Շտուտգարտի համալսարանում հիմնել է Թեթև կոնստրուկցիաների ինստիտուտը` որպես պրոֆեսոր գլխավորելով այն մինչև թոշակի անցնելը։ Լինելով թոշակառու` նա շարունակել է ճարտարապետական, ինժեներական ակտիվ գործունեությունը։

Մահացել է 2015 թվականի մարտի 9-ին։

## Որոշ աշխատանքներ
* 1967 թվական - Առևտրի համաշխարհային ցուցահանդեսում (Մոնրեալ, 1967) Արևմտյան Գերմանիայի տաղավար
* 1972 թվական - Մյունխենի օլիմպիական մարզադաշտի տանիք
* 1985 թվական - *Tuwaiq Palace* շենք (Սաուդյան Արաբիա)
* 200 թվական - Առևտրի համաշխարհային ցուցահանդեսում (Հաննովեր, 2000) Ճապոնիայի տաղավար

## Որոշ մրցանակներ
* 1980 և 1998 թվականներ - Աղա խանի մրցանակ ճարտարապետության բնագավառում
* 1990 թվական - Հոնդա մրցանակ
* 1996 թվական - Վոլֆի մրցանակ ճարտարապետության բնագավառում
* 2005 թվական - Բրիտանացի ճարտարապետների թագավորական ինստիտուտի (RIBA) ոսկե մեդալ
* 2006 թվական - Ճարտարապետության կայսերական մրցանակ
* 2015 - Պրիցկերի ճարտարապետական մրցանակ

## Տես նաև
* Ցանցաթաղանթ
* Վլադիմիր Շուխով

## Ծանոթագրություններ

## Արտաքին հղումներ
* Ֆրայ Օտտոյի պաշտոնական կայք
* Ֆրեյ Պաուլ Օտտո

Կատեգորիա:20-րդ դարի ճարտարապետներ
Կատեգորիա:Բեռլինի գեղարվեստի ակադեմիայի անդամներ
Կատեգորիա:Գերմանացի ճարտարագետներ
Կատեգորիա:Գերմանացի ճարտարապետներ
Կատեգորիա:Երկրորդ համաշխարհային պատերազմի մասնակիցներ
Կատեգորիա:Մոդեռնիստ ճարտարապետներ
Գերբնական (11-րդ եթերաշրջան)

Ամերիկյան հեռուստասերիալ Գերբնականի 11-րդ եթերաշրջանը, որը ստեղծել է Էրիկ Կրիպկեն, և որի պրեմիերան կայացել է 2014 թվականի հոկտեմբերի 7-ին The CW ալիքի եթերում, իսկ վերջնական սերիան դուրս է եկել 2015 թվականի մայիսի 20-ին, կազմված է 23 սերիաներից։

Սերիալը պատմում է երկու եղբայրների մասին, ովքեր գերմարդկային արարածների են որսում՝ շրջելով ԱՄՆ-ում սև գույնի 1967 թվականի Chevrolet Impala-ով և ուսումնասիրելով գերբնական երևույթներ, որոնցից շատերը ձևավորված են քաղաքային լեգենդների հիման վրա, ինչպես նաև պայքարում են չար արարածների (դեմոններ, ոգիներ և այլն) դեմ։

## Դերերում

### Գլխավոր դերերում
* Ջարեդ Պադալեկի - Սեմ Վինչեստեր (23 սերիա)
* Ջենսեն Էքլզ - Դին Վինչեստեր (23 սերիա)
* Միշա Քոլլինզ - Կաստիել (9 սերիա) / Լյուցիֆեր (7 սերիա)
* Մարկ Շեփարդ - Կռոուլի (11 սերիա)

### Հատուկ հրավիրված դերասաններ
* Սամանթա Սմիթ - Մերի Վինչեստեր (1 սերիա)

### Հրավիրված դերասաններ

* Էմիլի Սուոլլոու - Ամարա / Խավար (8 սերիա)
* Գրեյսին Շինեյ - երեխա Ամարա (1 սերիա)
* Յասմին Լիլի-Էլ Բոլլ - դեռահաս Ամարա (3 սերիա)
* Սամանթա Իսթլեր - երիտասարդ Ամարա (1 սերիա)
* Ռուտ Կոննելլ - Ռովենա(6 սերիա)
* Ռոբ Բենեդիկտ - Չակ Շերլի / Աստված (4 սերիա)
* Լիզա Բերրի - Բիլլի (4 սերիա)
* Կյորտիս Արմստրոնգ - Մետատրոն (3 սերիա)
* Մարկ Պելեգրինո - Լյուցիֆեր (3 սերիա)
* Օսրիկ Չաու - Քևին Թրեն (1 սերիա)
* Լեյսի Ջ. Մեյլի - Ջեննա Նիկերսոն (2 սերիա)
* Բրիանա Բակմասթեր - Շերիֆ Դոննա Հարսկամ (1 սերիա)

* Մեթ Կոենն - Երիտասարդ Ջոն Վինչեստեր (1 սերիա)
* Նեյտ Տորրենս - Սալլի (1 սերիա)
* Կիմ Ռոդս - Ջոդի Միլլս (1 սերիա)
* Ջիմ Բիվեր - Բոբբի Սիգեր (1 սերիա)
* Քեթրին Նյուտոն - Կլեր Նովակ (1 սերիա)
* Սթիվեն Ուիլյամս - Ռուֆուս Տյորներ (1 սերիա)
* Կետրին Ռամդին - Ալեքս (1 սերիա)
* Դիլան Էվերետտ - Երիտասարդ Դին Վինչետեր (1 սերիա)
* Մայկ Միզանին - Շոն Հարլի (1 սերիա)
* Կոլին Ֆորդ - Երիտասարդ Սեմ Վինչեստեր (1 սերիա)
* Լի Մեյդոբ - Հաննա (1 սերիա)
* Էլիզաբեթ Բլեկմոր - Լեդի Անտոնիա Բեվելլ (1 սերիա)

## Սերիաներ



## Ծանոթագրություններ

Կատեգորիա:«Գերբնական» հեռուստասերիալի եթերաշրջաններ
Կատեգորիա:Գերբնական
Աչքով տալ

**Աչքով տալ** կամ **չար աչք,** շատ ազգերի մոտ տարածված սնահավատություն՝ որոշ մարդկանց հայացքների կամ որոշ հանգամանքների չարամիտ ազդեցություն։ Աչքով տալու պատճառով իբրև մարդիկ, կենդանիները հիվանդանում են, ծառերը չորանում են, անհաջողություն է պատահում։
[մինի|304x304փքս|Տղամարդ վատ աչքով։ [Իլյա Ռեպինի կտավներից]]
Աչքով տալուց հատկապես վախենում էին ծննդաբերության և հարսանիքների ժամանակ։ Այդ "չար աչքի" դեմ է հարսը քող կրում, իսկ որոշ բնակավայրերում ծննդաբերող կնոջը թաքցնում էին և  նորապսակներին փակում էին ուռկանով։
[մինի|ձախից|264x264փքս|Թուրքական [հմայագիր իբր պաշտպանում է "չար աչքից"]]
Հոգեկան շեղումների ախտորոշիչ և վիճակագրական ձեռնարկում աչքով տալը դասվում է մշակույթով պայմանավորված համախտանիշների շարքին, տարածված միջերկրածովային և աշխարհի այլ մշակույթներում։ Նկարագրվում են բնորոշ ախտանիշներ՝ լաց, առանց որևէ ակնհայտ պատճառի, ընդհատվող քուն, լուծ, փսխում և տենդ երեխաների, երբեմն նաև մեծահասակների մոտ։

Ինչպես մնացած սնահավատությունները, հավատն աչքով տալու նկատմամբ մոգական մտածողության ամենատարածված դրսևորումներից մեկն է։ Աչքով տալու անվանումները նման են տարբեր ժողովուրդների մոտ, որոշ բացառություններով, օրինակ, անգլալեզու ջինկիս ազգի մոտ։

Ըստ երևույթին, սնահավատության մոտակա աղբյուրը գտնվում է նախնադարյան դիցաբանության մեջ, որը տեսնում էր դիվային ուժերի ներկայությունը յուրաքանչյուր մարդու մեջ, ինչպես նաև որոշ անհասկանալի իրական երևույթների մեջ (ներշնչանք, հիպնոս)։ Գերմանական առասպելներում խիտ հոնքերով մարդը հայացքով սպանում է թշնամուն, սատանան թիթեռի տեսքով թռչում է նրա հոնքերից և մահ առաջացնում։

Ճապոնական դիցաբանության մեջ նման հասկացությունը կոչվում է իկիրյո։

Ա. Ն. Աֆանասևը հավատն աչքով տալու նկատմանբ բացատրում է արևի և կայծակի պաշտամունքով։

## Ծանոթագրություններ

## Գրականություն
* 
* 
* *Сумцов Н. Ф.* 
* ''The Evil Eye : A Case Book''. — Madison — Londres.: 1992 ISBN 0-290-13330-3.
* *Sam Migliore*, ''Mal’uocchiu : Ambiguity, Evil Eye, and the Language of Distress''. — Toronto — Buffalo — Londres.: 1997 ISBN 0-8020-0959-X.

## Արտաքին հղումներ
* Словарь скептика

Կատեգորիա:Արաբական մշակույթ
Կատեգորիա:Թուրքիայի մշակույթ
Կատեգորիա:Մոգական մտածողություն
Կատեգորիա:Մոգություն
Կատեգորիա:Սնահավատություններ
Կատեգորիա:Օկուլտականություն
Ազե լը Ռիդո դղյակ

**Ազե լը Ռիդո դղյակ** (*Château d'Azay-le-Rideau*), դղյակ Ֆրանսիայում, պետական, պատմական հուշարձան ֆրանսիական Էնդր և Լուար դեպարտամենտի համանուն կոմունայում, Տուր քաղաքից 20 կմ արևմուտք, Շինոնի ուղղությամբ։

Պատկանում Լուարայի դղյակների շարքին։ Շրջապատված է անգլիական այգով։

Կառուցվել է 1510 թվականին Ֆրանցիսկ 1-ին գանձապահի կողմից։ Ֆրանսիական Վերածննդի գլուխգործոցներից է։ Դղյակի կործանված որոշակի մասեր խնամքով վերականգնվել են։

## Ստեղծման պատմություն
Ազե լյո Ռիդո դղյակը վեր է խոյանում Էնդր գետի գեղատեսիլ գետագալարի վրա։ «Ազե» անվանումը հավանաբար ծագում է *Asiacus-*ից, այդ հողերի սեփականատիրոջ անունից։ 12-րդ դարում դղյակը պատկանել է Ռիդո կամ Ռիդել դ՛Ազեյին, ով հայտնի էր իր դաժան բնավորությամբ և ուներ «սատանայի երեխա» մականունը։ Նրա բոլոր տիրույթները գրավվել էին Հենրի Պլանտագենետի կողմից, սակայն Ֆիլիպ Օգոստոսը դրանք վերադարձրեց Ռիդոյի որդուն։

15-րդ դարի սկզբին դղյակը ենթադրաբար պատկանում էր դուքս Բուրգունդսկին։ Վիրավորանքը հասցված դոֆինին՝ ապագա Շառլ Հաղթանակողին և նրա բանակին, պատճառ է հանդիսացել, որ 1418 թվականին ամրոցը ոչնչացվի, 354 մարդ սպանվեց, իսկ գյուղը կրակի մատնվեց և թալանվեց, որից հետո քաղաքը ստացավ Ազելե լյո Բրյուլե («այրված») անվանումը։ 100 տարի անց ամրոցի տեղում կառուցվեց դղյակ, որը կարելի է տեսնել նաև այսօր

## Պատկերասրահ

Պատկեր:Azay-le-rideau château douves.JPG|Ազե լյո Ռիդո դղյակ
Պատկեր:Cour intérieure château d'Azay-le-rideau.JPG|Դղյակի ներսի բակը
Պատկեր:Plafond escalier château d'Azay-le-rideau.JPG|Սանդուղքային առաստաղի մի մասը
Պատկեր:Escalier château d'Azay-le-rideau.JPG|Դղյակի սանդուղքը
Պատկեր:Chambre château d'Azay-le-rideau.JPG|Երկրորդ հարկի սենյակներից
Պատկեր:Azay-le-rideau cour intérieure.JPG|Вид на замок из внутреннего двора


## Տես նաև
* Լուարայի դղյակներ

## Ծանոթագրություններ

## Արտաքին հղումներ
* Официальный сайт Центра исторических памятников, который управляет замком – главная страница 
* Официальный сайт Центра исторических памятников, который управляет замком – страница Азе-лё-Ридо
* Азе-лё-Ридо на сайте Monum.fr 

Կատեգորիա:Ֆրանսիայի թանգարաններ
Կատեգորիա:Համաշխարհային ժառանգություն Ֆրանսիայում
Կատեգորիա:Համաշխարհային ժառանգության օբյեկտներ այբբենական կարգով
Կատեգորիա:Դղյակներ այբբենական կարգով
Շտրիմերի դեղատուն

**Շտրիմերի դեղատուն** (), հինավուրց առանձնատուն ՌԴ Ռոստովի մարզի Տագանրոգ քաղաքում (Պետրովսկայա փողոց, 61, 1871 թվականին կառուցելու պահին` Պետրովսկայա փողոց, 33)։

## Պատմություն
Մեկհարկանի աղյուսե շենքը կառուցվել է ըստ 1871 թվականի գծագրերի` դեղագործ Մոիսեյ (Միխայիլ) Օսիպովիչ Շտրիմերի համար։ Միայն նրա նկուղներից էր 1870-ական թվականներին Տագանրոգում թույլատրվում կովկասյան հանքային ջրերի շշերով վաճառքը։

1880 թվականի փետրվարին 44-ամյա Շտրիմերը մահացավ կաթվածից, և նրա կալվածքը որպես սեփականություն անցավ կնոջը` Նադեժդա Դավիդովնային։ Այստեղ իր երեխաների` Ալեքսանդրի (1866) և Պելենայի (1869) հետ նա ապրեց մինչև 1925 թվականը։ Դեղատունը շարունակում էր գործել։ Տագանրոգի համար խիստ հազվադեպ է, երբ կառուցման օրվանից (1872 թվականին) մինչև 1925 թվականը, երբ շենքը պետականացվեց, տնատիրությունը պատկանել է մի ընտանիքի։

1912 թվականին շենքում գործել է «Ն. Շտրիմերի մեծ պետրովյան դեղատունը», որտեղ վարձակալությամբ աշխատել է դեղագործ Մ. Վարինբերգը։ Դեղատունն առաջարկել է արտոնագրված դեղամիջոցներ և հիվանդների խնամքի իրեր, ինչպես նաև բնական հանքային ջրեր։

1912 թվականին նկուղում գործել է «Արարատ» խորովածանոցը։

Գերմանական օկուպացիայի օրերին (1941-1943) այստեղ գտնվել է քաղաքացիական կացության ակտերի գրանցման բաժինը, որում գերմանական իշխանությունների կարգադրությամբ բոլոր քաղաքացիները պարտադիր գրանցվում էին եկեղեցական ծեսերից` մկրտությունից, պսակադրությունից և հուղարկավորությունից առաջ։

Ներկա պահին շենքում գտնվում է Դաշնային գանձապետարանի Ռոստովի մարզի վարչության թիվ 15 բաժինը։ 

## Ճարտարապետություն
Շտրիմերի մեկևկեսհարկանի առանձնատունը քաղաքային միջավայրից առանձնանում է նեոբարոկկո ոճի դեկորի օգտագործմամբ։

## Հայտնի բնակիչներ
* **Յակով Պարնոխ** (1847—1912), դեղագործ, դեղատների սեփականատեր, Տագանրոգի Քաղաքային դումայի անդամ, Տագանրոգի պատվավոր քաղաքացի։

## Ծանոթագրություններ

Կատեգորիա:Տագանրոգի շենքեր և կառույցներ
Կատեգորիա:Տագանրոգի տեսարժան վայրեր
Նիկի Հոլզկեն

**Նիկի «Բնական» Հոլզկեն** (, ), հանդիսանում է հոլանդացի գերմիջին քաշային կարգի քիքբռնցքամարտիկ և նախկին աշխարհի չեմպիոն միջին քաշային կարգում։ Նա նաև մուայ-թայի Եվրոպայի կրկնակի չեմպիոն է և K-1 Max Սկանդինավիա 2006 մրցաշարի հաղթող Հոլզկենը ներկայումս զբաղեցնում է կիսամիջին քաշային կարգում աշխարհում առաջին հորիզոնականը ըստ LiverKick.com-ի, Combat Press-ի և GLORY-ի։
Հոլզկենը պրոֆեսիոնալ բռնցքամարտում անցկացրել է 11 մենամարտ, տարել է 11 հաղթանակ, որոնցից 8-ը նոկաուտով։

## Կենսագրություն և կարիերա
Նիկի Հոլզկենն անցկացրել է իր առաջին մենամարտը K-1-ում 2006 թ. նոյեմբերի 26-ին K-1-ի World MAX առաջնության Հյուսիսային Եվրոպայի որակավորմանը Ստոկհոլմում։ Նա հաղթել է առաջնությունը 3 հաջորդական նոկաուտներով։ Այս հաղթանակի շնորհիվ նա մասնակցել է K-1-ի World MAX 2007 Եզրափակիչ Մրցույթին, որտեղ մենամարտել է այդ ժամանակվա K-1 MAX-ի գործող չեմպիոն Բուակաու Պոր. Պրամուկի դեմ և պարտվել մրցավարների միաձայն որոշմամբ։

Մենամարտել է Մուրատ Դիրեկչիի հետ *[[Glory 2: Brussels]]*-ում 2012 թ.-ի հոկտեմբերի 6-ին Բելգիայի Բրյուսել քաղաքում և հաղթել է տեխնիկական նոկաուտով երկրորդ ռաունդում մրցակցի ստացած վնասվածքի պատճառով։

Նա պատրաստվում էր մենամարտել *SLAMM!! - Soema na Basi IV: Londt vs. Adegbuyi*-ում Սուրինամի մայրաքաղաք Պարամարիբոյում 2013 թ.-ի օգոստոսի 8-ին, բայց հրաժարվեց չբացահայտված պատճառներով։

Սկզբում որոշված էր, որ նա պետք է մենամարտի Մարկ դե Բոնտեի հետ *Glory 13: Tokyo - գերմիջին քաշային կարգի աշխարհի առաջնության* կիսաեզրափակչում Տոկիոյում 2013 թվականի դեկտեմբերի 21-ին, բայց հետո նրա մրցակիցը փոխվել և դարձել Կարապետ Կարապետյանը ում հետ նա նախկինում ևս մենամարտել էր և միավորներով հաղթել 2012 թ.-ի փետրվարին։ Նա նոկդաունի ենթարկեց Կարապետյանին առաջին և երկրորդ ռաունդներում և հաղթեց մրցավարների միաձայն որոշմամբ։ Եզրափակչում մենամարտել է Ջոզեֆ Վալտելլինիի հետ։ Կատաղի պայքարում անցած մենամարտում իր բռունցքներով և ոտքերով հուժկու հարվածների շնորհիվ հաղթել է երրորդ ռաունդի վերջին վայրկյաններին գրանցված տեխնիկական նոկաուտով և դարձավ այդ ամենամյա մրցաշարի հաղթող։

## Ծանոթագրություններ

Կատեգորիա:Հոլանդացի բռնցքամարտիկներ
Կատեգորիա:Հոլանդացի քիքբռնցքամարտիկներ
Նիկա Կիլաձե

**Նիկա Կիլաձե** (), վրացի ֆուտբոլիստ։ Խաղում էր կիսապաշտպանի դիրքում։

Կիլաձեն ֆուտբոլային կարիերան սկսել է «Նորչի Դինամոելի» ակումբում, դեռևս 6 տարեկանից։ Երիտասարդ ժամանակ հանդես է եկել                «Սպարտակ» և «ՕՄՑ Թբիլիսի» ակումբներում։ 1 մրցաշրջան «Օրբեբի» ակումբում անցկացնելուց հետո մեկնել է Ֆինլանդիա, որտեղ  անցկացրել է 7 տարի՝ հանդես գալով ցածր մակարդակի դիվիզիոնում։ 2014 թվականին վերադարձել է հայրենիք և դեբյուտել «Գուրիա» ակումբում։ 2014 թվականի հոկտեմբերի 7-ին Կիլձեն իր մոտոցիկլետով ավտովթարի ենթարկվեց։ Երիտասարդ վրացին չկարողացավ ապրել։

## Ծանոթագրություններ

## Արտաքին հղումներ
* 
* Профиль на footballdatabase.eu

Կատեգորիա:Ավտոճանապարհային վթարներից զոհվածներ
Կատեգորիա:Թբիլիսի քաղաքում թաղվածներ
Կատեգորիա:Թբիլիսի քաղաքում ծնվածներ
Կատեգորիա:Վրացի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Գուրիայի ֆուտբոլիստներ
Դավիթ Չելաձե

**Դավիթ Չելաձե** (վրաց.՝ დავით ჩალაძე, ), վրացի նախկին պրոֆեսիոնալ ֆուտբոլիստ, հարձակվող։

## Կարիերա
### Ակումբային
1992-1993 թվականներին հանդես է եկել վրացական «Բաճո» ակումբի կազմում։ 1993-1994 թվականներին հանդես է եկել վրացական «Մերանի Բաճո» ակումբի կազմում։ 1994 թվականին հանդես է եկել ուկրաինական «Տեմպ» ակումբի կազմում։ 1995-1997 թվականներին հանդես է եկել վրացական «Մետալուրգ» ֆուտբոլային ակումբի կազմում։ 1997 թվականին հանդես է եկել լատվիական «Սկոնտո» ակումբի կազմում։ 1998 թվականին հանդես է եկել ռուսական «Ալանիա» ֆուտբոլային ակումբի կազմում։ 1998-1999 թվականներին հանդես է եկել բելգիական «Ռասինգ» ակումբի կազմում։ 2002-2003 թվականներին հանդես է եկել ռուսական «Ռուբին» ֆուտբոլային ակումբի կազմում։ 2004-2005 թվականներին հանդես է եկել կիպրոսյան «Անորտոսիս» ակումբի կազմում։ 2005-2006 թվականներին վերադարձել է եկել լատվիական «Սկոնտո» ակումբ և ավարտել կարիերան։

### Ազգային հավաքական
1998-2003 թվականներին հանդես է եկել Վրաստանի ֆուտբոլի ազգային հավաքականում։

### Հավաքանի վիճակագրություն
Հավաքականոմ անցկացրել է 4 խաղ և դարձձել 1 գոլի հեղինակ.

**Ընդհանուր` 4 խաղ, 1 հաղթանակ,, 3 ոչ ոքի, 0 պարտություն:**

## Ծանոթագրություններ

## Արտաքին հղումներ
* Կայքէջը ՌՖՊԼ-ում
* Կայքէջը eu-football.info

Կատեգորիա:Ռուբինի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Վրաստանի հավաքականի ֆուտբոլիստներ
Կատեգորիա:Վրացի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Դրևիցկու տուն

**Դրևիցկու տուն** (), երկհարկանի հինավուրց շենք ՌԴ Ռոստովի մարզի Տագանրոգ քաղաքում (Ֆրունզեի փողոց, 23), 1840-ական թվականների ճարտարապետության հուշարձան։ 6101267000 կոդով ընդգրկված է Ռուսաստանի Դաշնության մշակութային ժառանգության օբյեկտների ցանկում։

## Ճարտարապետական առանձնահատկություններ
Երկհարկանի առանձնատունը կառուցված էր նեոդասականության ոճով։ Ճակատին երկու հարկերում էլ 6-ական պատուհան է։ Պատուհանների տակ միջհարկային տարածքում կային առյուծի գլուխների պատկերով բարձրաքանդակներ։ Սենյակներում կային նրբագեղ բուխարիներ։ Առաստաղները զարդարված էին ծեփակերտ նախշերով։

## Պատմություն
Առանձնատունը կառուցվել է 1840 թվականին։ Սեփականատերերն էին. 1873 թվական` կոլեգիական ռեգիստրատոր Ֆ. Սերեբրյակովը, 1880 թվական` կոլեգիական ասեսոր Յակովենկոն, 1890 թվական` թուրք վաճառական Ն. Սամար-Օղլին, 1898 թվական` Կ. Մումուլովը (որը շենքում բացել է ծխախոտի գործարան), 1906-1912 թվականներ` Ռուսաստանի շոգենավային ընկերության Տագանրոգի մասնաճյուղի կառավարիչ Իվան Դրևիցկին։ 1912-1925 թվականներին առանձնատունը պատկանել է Դրևիցկու ժառանգներին։

1925 թվականին տունն ազգայնացվել է և բաժանվել կոմունալ բնակարանների։ Առանց պատշաճ խնամքի տունը քայքայվում էր և մինչև 1980-ական թվականները բնակիչները տեղափոխվեցին։ Շենքը գտնվում էր վթարային վիճակում։ 1991 թվականին շենքը հանձնվեց Տագանրոգի ձկնավերամշակող գործարանին (տնօրեն` Ն. Դեմյանենկո)։ Տեղի բնակիչները շենքի կիսաքանդ մնացորդներն անվանում էին «կոմսական ավերակներ»։ 2002 թվականի մարտին Դրևիցկու տան տեղում, պահպանելով պատմական ճակատը, նոր բնակելի շենք կառուցելու իր պլանների մասին հայտարարեց «Էքսպերտ-Յուգ» ՍՊԸ-ն։

Դրևիցկու տունը վերջնականապես ոչնչացվեց 2002 թվականին։

Դրևիցկու տան տեղում կառուցապատող «Վեստա-Դ» ՍՊԸ-ն (տնօրեն` Վ. Դաշչենկո) 2005-2007 թվականներին կառուցեց խղճուկ արտաքին տեսքով քառահարկ բազմաբնակարանային բնակելի շենք։ Քանի որ մշակութային ժառանգության օբյեկտի վերակառուցման(կառուցման) աշխատանքների թույլտվություն մարզի մշակույթի նախարարությունը չէր տվել, կառուցապատողը մեղավոր ճանաչվեց վարչական իրավախախտում թույլ տալու մեջ, և 2007 թվականի նոյեմբերին ՍՊԸ-ն տուգանվեց։

## Ծանոթագրություններ

Կատեգորիա:Ռուսաստանի մշակութային ժառանգություն
Կատեգորիա:Տագանրոգի շենքեր և կառույցներ
Կատեգորիա:Տագանրոգի տեսարժան վայրեր
TRAPPIST-1

մինի
**TRAPPIST-1**, հայտնի է նաև որպես **2MASS J23062928-0502285**, գերսառը թզուկ աստղ, որը գտնվում է Երկրից մոտավորապես 39 լուսային տարի հեռավորության վրա Ջրհոսի համաստեղությունում։

2015 թվականին աստղագետները հայտնաբերել էին Երկրի չափսերով երեք մոլորակներ ուլտրասառը կարմիր թզուկ աստղի ուղեծրում։

Բելգիայում Լիեժի համալսարանի տեխնոլոգիաների և աստղաֆիզիկայի հետազոտությունների ինստիտուտից Միշել Գիլոնի ղեկավարած խումբը հայտնաբերել է մոլորակները՝ օգտագործելով տարանցիկ մոլորակների ու պլանետեզեմալների փոքր աստղադիտակով (Transiting Planets and Planetesimals Small Telescope - TRAPPIST) տարանցիկ լուսաչափություն Չիլիի Լա Սիլլա աստղադիտարանում։

2017 թվականի փետրվարի 22-ին աստղագետները հայտարարեցին TRAPPIST-1 շուրջը ևս չորս էկզոմոլորակների գոյության մասին։ Բացի TRAPPIST-ից, հետազոտություններ են իրականացվել նաև օգտագործելով Չիլիի Սեռո Պառնալ լեռան վրա գտնվող «Շատ մեծ աստղադիտակ»ը (Very Large Telescope) և ՆԱՍԱ-ի Սպիտցեր տիեզերական աստղադիտակը՝ մոլորակների թիվը հասցնելով յոթի, որոնցից երեքը գտնվում են բնակելիության գոտում, այսինքն նրանց պայմանները համապատասխանում են կյանքի գոյատևման համար

## Ծանոթագրություններ

Կատեգորիա:Կարմիր թզուկներ
Յուն Էլսթեր

**Յուն Էլսթեր** (; ), նորվեգական ծագմամբ ամերիկացի քաղաքագետ, Կոլումբիայի համալսարանի սոցիալական գիտությունների պրոֆեսոր։ Սոցիալական գիտությունների փիլիսոփայության և ռացիոնալ ընտրության տեսության վերաբերյալ աշխատությունների հեղինակ է։ Յուն Էսելերթը անալիտիկ մարքսիզմի ներկայացուցիչ է, ով քննադատում է իր աշխատություններում նեոդասական տնտեսական և հասարակական ընտրության տեսությունները։

## Կենսագրություն
Յուն Էլսթերը նորվեգացի հայտնի լրագրող և գրող Թորոլֆ Էլսթերի որդին է։ Դպրոցն ավարտելուց հետո մեկնել է Փարիզ։ Բարձրագույն կրթությունը ստացել է Փարիզի բարձրագույն մանկավարժական դպրոցում։ 1972 թվականին ստացել է փիլիսոփայության դոկտորի կոչում Փարիզի համալսարանում։ Ատենախոսությունը նվիրված է եղել Կարլ Մարքսին։ Ատենախոսության ղեկավարը եղել է Ռայմոն Արոնը։

Երկար տարիներ եղել է «Սեպտեմբերյան խմբի» անդամ, որը լքել է 1990-ական թվականների սկզբին։ Էլսթերը դասավանդել է Օսլոյի համալսարանի պատմության ֆակուլտետում, ինչպես նաև Չիկագոյի համալսարանի փիլիսոփայության և քաղաքագիտության ֆակուլտետում։ Ներկայումս աշխատում է Կոլումբիայի համալսարանում որպես սոցիալական գիտությունների պրոֆեսոր, ինչպես նաև Քոլեժ դե Ֆրանսի պատվավոր պրոֆեսոր է։

## Ծանոթագրություններ

## Արտաքին հղումներ
* Персональна страница Юна Эльстера на сайте Колумбийского университета 
* Социальные нормы и экономическая теория
* Объяснение социального поведения. Еще раз об основах социальных наук.  Главы из книги

Կատեգորիա:Ամերիկացի քաղաքագետներ
Կատեգորիա:Նորվեգացի քաղաքագետներ
Կատեգորիա:Ամերիկացի փիլիսոփաներ
Կատեգորիա:Ամերիկացի սոցիոլոգներ
Կատեգորիա:Ամերիկացի տնտեսագետներ
Կատեգորիա:Նորվեգացի տնտեսագետներ
Կատեգորիա:Նորվեգացի փիլիսոփաներ
Կատեգորիա:Փարիզի համալսարանի շրջանավարտներ
Կատեգորիա:Պրոֆեսորներ
Կատեգորիա:Կոլումբիայի համալսարանի դասախոսներ
Կատեգորիա:Բրիտանական ակադեմիայի թղթակից-անդամներ
Կատեգորիա:Եվրոպական ակադեմիայի անդամներ
Կատեգորիա:Ամերիկայի արվեստների և գիտությունների ակադեմիայի անդամներ
Կատեգորիա:Ամերիկյան փիլիսոփայական ընկերության անդամներ
Կատեգորիա:Նորվեգիայի քաղաքական գործիչներ
Կատեգորիա:Նորվեգացի սոցիոլոգներ
Կատեգորիա:Փիլիսոփայական գիտությունների դոկտորներ
Բաշխականություն

**Բաշխականություն**, դիստրիբուտիվություն ( - բաշխական), գործողությունների հատկություն (սովորական իմաստով արտադրյալի հատկություն գումարի նկատմամբ)։ Թվերի դեպքում արտահայտվում է (a+b)c=ac+bc նույնությամբ։ Ընդհանուր դեպքում R՝ բազմության վրա տրված f հանրահաշվական գործողությունը կամ f օպերատորը բաշխական է R-ի վրա տրված *   հանրահաշվական գործողության նկատմամբ, եթե R-ի բոլոր տարրերի համար f(a*b)=f(a)*f(b)։ Օրինակ, բազմությունների գումարի (\cup)  և հատման (\cap)  գործողությունները բաշխական են միմյանց նկատմամբ։

Կատեգորիա:Աբստրակտ հանրահաշիվ
Կատեգորիա:Բինար գործողություններ
Կատեգորիա:Տարրական հանրահաշիվ
Ֆրեդերիկ Լեյթոն

**Ֆրեդերիկ Լեյթոն, Լեյթոնի 1-ին բարոն** (, , 1878-1896 թվականներին հայտնի է եղել որպես **Սըր Ֆրեդերիկ Լեյթոն**),  անգլիացի նկարիչ, քանդակագործ։ Լեյթոնի ստեղծագործություններում պատկերված են պատմական, բիբլիական, դասական թեմաներ։ Պատմության մեջ Լեյթոնը հայտնի է որպես ամենակարճ ժամկետով պերը, քանի որ կոչումը ստանալուց մեկ օր հետո մահացել է։

## Կենսագրություն
[left|thumb|''[Կիզիչ հունիս'' (1895, Պոնսեի արվեստի թանգարան)]]
Լեյթոնը ծնվել է Սքարբորո առողջարանային քաղաքում։ Ընտանիքը զբաղվել է ներմուծման և արտահանման բիզնեսով։ Սովորել է Լոնդոնի համալսարանական քոլեջի դպրոցում։ Գեղարվեստական կրթություն ստացել է Եվրոպայում, նախ Էդվարդ ֆոն Շտեյնլի, ապա՝ Ջովաննի Կոստայի մոտ։  17 տարեկան հասակում 1847 թվականի ամռանը Ֆրանկֆուրտում հանդիպել է փիլիսոփա Արթուր Շոպենհաուերին և ստեղծել նրա դիմանկարը (գրաֆիտ, թուղթ, գուաշ)։ 24 տարեկան հասակում երբ գտնվում էր Ֆլորենցիայում, սովորում է Ֆլորենցիայի գեղարվեստի ակադեմիայում։ 1855-1859 թվականներին ապրել է Փարիզում, որտեղ հանդիպել է Դոմինիկ Էնգրին, Էժեն Դելակրուային, Ժան Բատիստ Կամիլ Կորոյին և Ժան Ֆրանսուա Միլլեին։

## Պատվավոր կոչումներ, անդամակցություն
* Թագավորական ակադեմիայի թղթակից անդամ, 1864
* Թագավորական ակադեմիայի ակադեմիկոս, 1868
* Թագավորական ակադեմիայի նախագահ, 1878
* Պատվո լեգիոնի սպա, 1878 
* Ասպետ-բակալավր, 1878
* Միացյալ թագավորության բարոնության բարոն, 1886
* Ֆրանսիայի ինստիտուտի թղթակից անդամ, 1889
* Միացյալ թագավորության պերության բարոն, 1896

## Ծանոթագրություններ

## Արտաքին հղումներ
* Frederic-Leighton.org  114 works by Frederic Leighton
* Advice to Young Artists by Frederick Lord Leighton high resolution images
* Scarborough, Birthplace of Lord Frederic Leighton 
* Leighton House Museum
* Obituary from The Times 
* Leighton Gallery at MuseumSyndicate 

Կատեգորիա:19-րդ դարի բրիտանացիներ
Կատեգորիա:Անգլիայի քաղաքական գործիչներ
Կատեգորիա:Անգլիացի նկարիչներ
Կատեգորիա:Անգլիացի քանդակագործներ
Կատեգորիա:Արվեստի և գիտության ոլորտում ունեցած վաստակի շքանշանակիրներ
Կատեգորիա:Բեռլինի գեղարվեստի ակադեմիայի անդամներ
Կատեգորիա:Պատվո լեգեոնի շքանշանի սպաներ
Կատեգորիա:Պրեռաֆայելիտներ
Կատեգորիա:Վիկտորյական դարաշրջանի անձինք
Կատեգորիա:Օրիենտալիստ նկարիչներ
Կատեգորիա:Պատմանկարիչներ
Ռոբերտ Աքսելրոդ

**Ռոբերտ Աքսելրոդ** (, ), ամերիկացի քաղաքագետ, Միչիգանի համալսարանի քաղաքական գիտությունների և պետական քաղաքականության պրոֆեսոր։ Համալսարանում սկսել է աշխատել 1974 թվականից։

## Կենսագրություն
Աքսելրոդը ավարտել է Չիկագոյի համալսարանի մաթեմատիկայի ֆակուլտետը 1964 թվականին։ 1969 թվականին Յեյլի համալսարանում պաշտպանել է դոկտորական ատենախոսություն՝ քաղաքագիտության ոլորտում։ 1968- 1974 թվականներին դասավանդել է Բերկլիի կալիֆորնիական համալսարանում։ 1974 թվականից սկսած դասավանդում է Միչիգանի համալսարանում։

Նա առավել հայտնի է էվոլյուցիոն փոխհամագործակցության վերաբերյալ իր աշխատություններով։ Թեմատիկային նա անդրադարձել է իր մի շարք աշխատություններում, հատկապես «Փոխհամագործակցության էվոլյուցիա» աշխատության մեջ։ Ներկայումս, նրա գիտական հետաքրքրությունները ներառում են դժվարությունների տեսությունը և միջազգային անվտանգության ոլորտը։ Աքսելրոդը միջազգային հարաբերությունների խորհրդի անդամ է։

Անդամակցում է ԱՄՆ գիտությունների ազգային ակադեմիային, Մաքարթուրի կրթաթոշակի հնգակի դափնեկիր է։ Ստացել է մրցանակ Գիտությունների ամերիկյան ասոցիացիայից մրցանակ՝ քաղաքագիտության մեջ մեծ ավանդի համար։ 1985 թվականին անդամակցել է Արվեստների և գիտությունների ամերիկյան ակադեմիային։

## Ծանոթագրություններ

Կատեգորիա:Ամերիկացի քաղաքագետներ
Կատեգորիա:Ամերիկացի սոցիոլոգներ
Կատեգորիա:ԱՄՆ-ի գիտությունների ազգային ակադեմիայի անդամներ
Կատեգորիա:Չիկագոյի համալսարանի շրջանավարտներ
Կատեգորիա:Եյլի համալսարանի շրջանավարտներ
Կատեգորիա:Ամերիկացի տնտեսագետներ
Կատեգորիա:Ամերիկացի մաթեմատիկոսներ
Կատեգորիա:Ամերիկյան փիլիսոփայական ընկերության անդամներ
Լա Լիգա 1946-47

**[[Լա Լիգա]] 1946-47** մրցաշրջանը սկսվել է 1946 թվականի սեպտեմբերի 22-ին և ավարտվել 1947 թվականի ապրիլի 13-ին։ Մրցաշրջանի արդյունքում հաղթել է Վալենսիա ՖԱ-ն, ինչը նրա երրորդ չեմպիոնությունն էր։

Մրցաշրջանին մասնակցել են հետևյալ ակումբները`

## Ակումբների տեղագրություն

## Եզրափակիչ աղյուսակ

### Դիրքային փոփոխություն

  


## Գլխավոր ռմբարկուներ

## Ծանոթագրություններ

## Արտաքին հղումներ
*LFP վեբկայք

Կատեգորիա:Լա Լիգայի մրցաշրջաններ
Կատեգորիա:1946 ֆուտբոլում
Կատեգորիա:1947 ֆուտբոլում
Վավելի վիշապ (արձան)

**Վավելի վիշապի արձան** (), լեհական դիցաբանության հայտնի Վավելի վիշապին նվիրված հուշարձան Լեհաստանի Կրակով քաղաքում, Վավել բարձունքի ստորոտում՝ Վավելի վիշապի քարանձավի առջև։

## Նկարագրություն
Արձանը նախագծել է լեհ քանդակագործ Բրոնիսլավ Խրոմին։ Աշխատանքներն ավարտվել են 1969 թվականին։ Ներկայիս վայրում արձանը տեղադրվել է 1972 թվականին (այս տարեթիվը կրկնվում է նաև այլ աղբյուրներում): Բելովիչը նշում է, որ արձանը ստեղծվել է 1969 թվականին, սակայն մինչև 1972 թվականը չի տեղադրվել իր ներկայիս վայրում։ 6 մետր բարձրություն ունեցող արձանի նյութը բրոնզ է։ Այն տեղադրված է կրաքարի վրա։

Արձանի որոշ վաղ նախագծերում ներառված էր նաև ավելի ավանդական շատրվան։ Ավելի ուշ ներկայացված տարբերակն առաջարկում էր, որ այն պետք է մասնակիորեն ընկղմվի մոտակա Վիստուլա գետի մեջ, սակայն այդ առաջարկը մերժվեց։ Ի վերջո, արձանը նախագծվեց կրակ շնչող վիշապի տեսքով։ thumb|ձախից|Կրակ շնչող արձանը (տեսանյութ)

2010-ական թվականներին արձանն այնպես է արդիականացվել, որ կրակե շունչը կարելի է ուղարկել տեքստային հաղորդագրությամբ (արձանը կարող է կրակ շնչել առնվազն 15 վայրկյան ընդմիջումով): Այս ծառայությունը մեծ տարածում է գտել, և յուրաքանչյուր օր ստացվում է առնվազն 2500 հարցում։ Որպես վառելիք՝ կրակի համար օգտագործվում է բնական գազ։ Առանց որևէ տեքստային հաղորդագրության՝ վիշապի կրակե շունչը տեղի է ունենում մոտ հինգ րոպե ընդմիջումով։

Արձանը նկարագրվում է որպես ժամանակակից Կրակովի «ավանդական» տարր և քաղաքի տուրիստական գրավչությամբ վայր, մասնավորապես երեխաների համար։

## Ծանոթագրություններ

Կատեգորիա:Լեհաստանի հուշարձաններ
Ռամսգեյթ

**Ռամսգեյթ** (), քաղաք Մեծ Բրիտանիայում՝ Անգլիայի Քենտ կոմսության Թանետ շրջանում։

## Աշխարհագրություն
Նավահանգստային քաղաք Ռամսգեյթը գտնվում է Քենտ կոմսության արևելյան մասում` Հյուսիսային ծովի ափին։ Ռամսգեյթի ու բելգիական Օստենդե նավահանգստի միջև հաստատված է լաստանավային հաղորդակցություն։ Ծովեզրով ձգվում են մանրավազ լողափերը։ Քաղաքի բնակչությունը կազմում է 37.967 մարդ (2001 թվականի տվյալներով)։ Քաղաքի տնտեսության հիմքը կազմում են ձկնորսությունն ու զբոսաշրջությունը։

## Պատմություն
Համաձայն ավանդույթի` Ռամսգիտը հիմնվել է 5-րդ դարում այդտեղ հաստատված անգլո-սաքսոնական առաջնորդներ Հենգիստի և Հորսայի կողմից։ 597 թվականին Հռոմից ժամանեց քրիստոնյա քարոզիչ Սբ. Օգոստինոսը։ Դեռ միջնադարում Ռամսգեյթը մտել է 5 նավահանգիստների (Cinque Ports) միության մեջ։ 1749 թվականին սկսվել է մեծ վերակառուցում ու նավակայանի և Ռամսգիտ նավահանգստի վերականգնում, որը տևել է 100 տարի (ավարտվել է 1851 թվականին)։ Մեծ ռազմական դեր է խաղացել նապոլեոնյան պատերազմների ու 1940 թվականի Դյունկերկյան էվակուացիայի ժամանակ։

Ռամսգիտում շատ տարիներ ապրել է հայտնի հրեա ֆիլանտրոպ Մոզես Մոնտեֆիորեն։

## Քույր քաղաքներ
* ,  Կոնֆլան Սենտ Օնորին
* , Շիմե
* , Ֆրեդերիկսուն

## Ծանոթագրություններ

Կատեգորիա:Անգլիայի քաղաքներ
Կատեգորիա:Եվրոպայի նավահանգստային քաղաքներ
Կատեգորիա:Հյուսիսային ծովի նավահանգստային քաղաքներ
Կատեգորիա:Մեծ Բրիտանիայի նավահանգիստներ
Կատեգորիա:Մեծ Բրիտանիայի քաղաքներ
Կատեգորիա:Միացյալ Թագավորության բնակավայրեր
Սակր՝ բռնակին կեռխաչի պատկերով (մ.թ.ա. 15-14-րդ դարեր, Արթիկ)

**Սակր` բռնակին կեռխաչի պատկերով**, մ.թ.ա. 15-14-րդ դարերի բրոնզե սակր, որը հայտնաբերվել է Արթիկում և  ներառված է Հայաստանի պատմության թանգարանի հավաքածուում։ Կեռաչի պատկերով սակրի մարտական սայրը կլոր է` եզրերում ձգված, կիպ մոտեցրած կոթառին։

## Նկարագրություն

Սակր, որի ելուստավոր, երկարուկ կոթառը հիմքում ունի եղևնաձև գծազարդ և միջանցիկ անցք բռնակի համար։ Սակրի բռնակը ունի բրոնզե ծայրապանակ, որի հարթ մակերեսին փորագրված է սվաստիկա, իսկ կողային եզրը զարդարված է սեպաձև կտրվածքներով։ Ծայրապանակի մեջ պահպանվել են փայտի մնացորդներ։ Զարդահարդարման սիմվոլիկան ենթադրում է, որ սակրն ունեցել է նաև ծիսական կիրառություն։

## Ծանոթագրություններ

## Աղբյուրներ
* Հայացք բրոնզե դարից, Ալբոմ-կատալոգ, Հայաստանի պատմության թանգարան, 2010։

Կատեգորիա:Հայաստանի պատմության թանգարանի նմուշներ
Կատեգորիա:Հնագիտական գտածոներ
Black Star (Տիմատիի ալբոմ)

## Black Star (Տիմատիի ալբոմը)
**Black Star** Ռուս ռեփեր Տիմատին իր դեբյուտային ալբոմը թողարկել է 2006 թվականին։ Ալբոմը ձայնագրվել է Հիփ հոփ և Ժամանակակից ռիթմ-էնդ-բլյուզ ձևերով։ Ալբոմի կազմը համարվում է Until the End of Time 2Pac ալբոմի կազմի կրկնօրինակը։

## Ստեղծագործությունների ցանկը

## Ծանոթագրություններ

## Արտաքին հղումներ
*
* 

Կատեգորիա:2006 ալբոմներ
Սերեբրյակովի տուն (Տագանրոգ)

**Սերեբրյակովի տուն** (), առանձնատուն ՌԴ Ռոստովի մարզի Տագանրոգ քաղաքում (Պետրովսկայա փողոց, 47)։ XVIII դարի երկրորդ կեսին այն պատկանել է առաջին գիլդիայի հայ վաճառական Հակոբ Միքայելի Սերեբրյակովին (Աստվածագործյան)։

## Պատմություն
Առաջին գիլդիայի հայ վաճառական Հակոբ Միքայելի Սերեբրյակովը (Աստվածագործյան) եղել է 1853 թվականին հիմնադրված և 1858 թվականին գործարկված Տագանրոգի կաշվի գործարանի առաջին սեփականատերը։ 1865 թվականին նա կառուցել է բազմաբնակարան եկամտաբեր տուն Պետրովսկայա փողոցում։ Շինությունը գտնվում էր Ուկրաինսկայա և Տուրգենևսկայա նրբանցքների միջև։ Մեծ տան առաջին հարկը հատկացված էր խանութներին, որոնցում կարելի էր ձեռք բերել փարիզյան հագուստ և կոշիկներ։ Նույն տանը բացվել էր նաև Լադոխինի նոտարական գրասենյակը։ Շենքի ճարտարապետական ոճը ռուսական կլասիցիզմն է։

1895 թվականի ապրիլի 12-ին Տագանրոգ է այցելել մեծ ծովանկարիչ Հովհաննես Այվազովսկին։ Հայտնի է, որ նրան ընդունել են Պետրովսկայա, 47 տանը։ Հակոբ Սերեբրյակովը եղել է ակտիվ հասարակական գործիչ և զբաղվել է բարեգործությամբ։ Այն վայրում, որտեղ այժմ կառուցված է Հունական փողոց, 62 տունը, նախկինում գործել է Հայ-առաքելական եկեղեցու Սուրբ Հակոբ եկեղեցին։ Վաճառականը հատուկ գնել էր այդ հողակտորը և այնտեղ կառուցել եկեղեցին, որը բացվել է 1906 թվականի գարնանը։ Այն կանգուն մնաց մի քանի տասնամյակ և քանդվեց 1930 թվականին։

1920 թվականից հետո Պետրովսկայա, 47 տունն անցավ Կարմիր բանակի 9-րդ հրաձգային դիվիզիային։ Ապա այդ տարածքը զբաղեցրել է թիվ 16 դպրոցը։ XXI դարում այդ շենքում գործում է Տագանրոգի կառավարման և տնտեսության ինստիտուտը։

## Ծանոթագրություններ

## Գրականություն
* *Бюндюгова Т.* История давно минувших дней…[Серебрякове и его семье] // Alma mater.- 2001.- № 5.- с.1

Կատեգորիա:Տագանրոգի շենքեր և կառույցներ
Վոլկովի-Ռեմիի տուն

**Վոլկովի-Ռեմիի տուն** (), հինավուրց առանձնատուն ՌԴ Ռոստովի մարզի Տագանրոգ քաղաքում (Շմիդտի փողոց, 16)։ Պատմության և ճարտարապետության հուշարձանների դաշնային նշանակության օբյեկտ է։

## Պատմություն
Վոլկովի-Ռեմիի երկհարկանի տունը կառուցվել է 1802 թվականին ամպիր ոճով։ Նախագծի հեղինակն անհայտ է։ Տան մոտ ժամանակին եղել է այգի։ Վոլկովներն այդ տան սեփականատեր են եղել մինչև XX դարի սկիզբը, որից հետո այն գնել է պետական խորհրդական, խոշոր հողատեր Նիկոլայ Ալեքսանդրովիչ Ռեմին։

Շենքը պատկերված է նկարիչ Լ. Մանցոյի կտավում (Տագանրոգ, 19.11.1825)։

Տարբեր ժամանակներում շենքը պատկանել է. շտաբս-կապիտան իշխան Պ. Ս. Շախմատովին (1810-1820), կոլեգիալ խորհրդականի կնոջը՝ Վոլկովային (1873-1898), ազնվական Ն. Ա. Ռեմիին (1906-1915)։

1865 թվականին շենքը զբաղեցրել է Առևտրային դատարանը։ Հոկտեմբերյան հեղափոխությունից հետո շենքն ազգայնացվել է և դարձել բնակելի՝ կոմունալ բնակարաններով։

1970-ական թվականներին այս գեղեցիկ շենքը պատրաստվում էին փոխանցել քաղաքի ամուսնությունների պալատին, 1980-ականների սկզբին այնտեղից հանեցին բոլոր բնակիչներին։ 1997 թվականին շենքը վերանորոգվել է։ Շենքի ճակատային մասի առջև կառուցվել է տրանսֆորմատորային ենթակայան, որն աղավաղում է Տագանրոգի այդ փողոցի տվյալ հատվածի ընդհանուր կոմպոզիցիան։

Շենքը կանգնած է Շմիդտի փողոցում՝ բարձր զառիթափի եզրին։ Շենքից բացվում է ծովածոցի տեսարանը, իսկ շենքը գեղեցիկ տեսք ունի ծոցի ափից։

Պատմության և ճարտարապետության հուշարձանների դաշնային նշանակության օբյեկտ է։

## Ներկա վիճակ
Վոլկովի-Ռեմիի շենքում ներկայումս տեղակայված են «Բետա-Իր» և «Ռեմի» ընկերությունների գրասենյակները։

## Գրականություն
* Энциклопедия Таганрога. — Ростов-н/Д: Ростиздат, 2003. — 512 с. — ISBN 5-7509-0662-0
* Вторая жизнь «Дома с привидениями»: [Об особняке Волкова- Реми] // Город.- 1998.- 29янв.- с.1
* Цымбал А. Особняк Волкова-Реми… // Таганрогская правда.- 1991.- 27 нояб.-с.2

## Ծանոթագրություններ

## Արտաքին հղումներ
* Շմիդտի փողոց, 16 ։ Մշակութային ժառագության դաշնային նշանակության օբյեկտներ
* Վոլկովի-Ռեմիի տուն
* Վոլկովի-Ռեմիի առանձնատուն

Կատեգորիա:Ռուսաստանի մշակութային ժառանգություն
Կատեգորիա:Տագանրոգի շենքեր և կառույցներ
Կատեգորիա:Տագանրոգի տեսարժան վայրեր
Արտիգաս այգիներ

մինի|Արտիգաս այգիներ|300px
**Արտիգաս պարտեզներ** () գտնվում են Կատալոնիայի Լա Պոբլա դե Լիլյետ համայնքի մի այգում։
Կառուցվել է 1905֊1906 թվականների ընթացքում և նախագծման աշխատանքներն արվել են կատալոնացի ճարտարապետ, իսպանական մոդեռնի բարձրագույն ներկայացուցիչ Անտոնիո Գաուդիի կողմից։ Ինչպես շատ այլ իր աշխատանքներում, այստեղ Գուադին նույնպես պարտեզները լցրել է կամարներով և կաթոլիկ խորհրդանիշներով։ 1971 թվականի վերջերին պարտեզները գործնականում լքված էին։ Կատալոնիայի պոլիտեխնիկական համալսարանի Գուադիի ամբիոնի վերահսկողության ներքո 1992 թվականին դրանք վերականգնվեցին։ Ներկայիս քանդակները Դոմինիկ Ռամոն Միլլետի աշխատանքներն են։

## Պատմություն և նկարագրություն
**Նախագծում, կառուցման գործընթաց**
250px|մինի|Արտիգաս (1905) թվական
200px|մինի|Լիլյետ, պարտեզ
1905 թվականին Գուադին ճանապարհորդում է Լիլյետ կառուցելու համար Կատլերի տունը, լեռնային մի ապաստան, որը նախատեսված էր ածխի հանքի ինժեներների համար, որը մատակարարում էր Ասլենդ ցեմենտի գործարանի ցեմենտը մոտակա Քեսըլը դե Հյուգ համայնքին։ Ցեմենտի գործարանի սեփականատերը Էվզեբի Գուելն էր, ով հարուստ արդյունաբերող էր և Գուադիի հիմնական հովանավորը։ Լիլյետում գտնվելու ընթացքում Գուադին մնում էր մի տեքստիլ ձեռնարկատիրոջ՝ Ջոն Արտիգասի Ալարթի տանը, որն ուներ մի կալվածք Ֆոնտ դե լա Մագնեզիա անվամբ, Լլոբրեգատ գետի մոտ։ Ի պատիվ պարոն Արտիգասի հյուրընկալության, Գուադին այս պարտեզները նախագծեց նրա համար՛
Գուադին նմանատիպ նախագիծ արել էր, չնայած այն ավելի փոքր էր չափերով։ Դա Գուելի այգին է(1900 - 1914) Բարսելոնիայում։ Եվ արդյունքում այդ երկու աշխատանքների միջև ոճական և կառուցողական նմանությունն ակնհայտ է։ Ինչպես նա Գուելի այգին էր կատարել, այնպես էլ նախագծել էր Արտիգասի պարտեզները, շրջապատելով այն բնական միջավայրով։ Նա նաև կառուցեց մի արհեստական քարանձավ, որը նման իր նախագծերց մենին՝ Գուատադելլայի այգուն։

## Պատկերասրահ

Lillet17.jpg|Լիլյետ, տեսարան կամրջից
Lillet11.jpg|Լիլյետ, թունել
Lillet01.jpg|Լիլյետ
Lillet21.jpg|Լիլյետ


## Առանձնահատկություններ և խորհրդանիշներ
Գուադին նախագծել է այգին այցելուների համար, կարևոր նշանակություն ունեցող արահետով, որը տանում է դեպի մի քանի հետաքրքիր վայրեր.
* Լա Գլորիատա
* Լա Քովա
* Լա Կասադա
* Էլ Բերենատոր

Ինչպես իր շատ այլ աշխատանքներում, այստեղ այգիները Գուադին նույնպես լցրել է քրիստոնեական խորհրդանիշներով։ Այս այգիների համար նա վերցրել է չորս ավետարանիչների սիմվոլները։ Քառակերպի պատկերներն ամենուրեք երևում են այգում. Մատթեոս առաքյալի հրեշտակը Լա Կասադայում, Հովհաննես առաքյալի արծիվը Քոիքս կամարաձև կամրջի վրա, որը հատում է Լլոբրեգաթ գետը, Սուրբ Մարկոսի առյուծը Լա Պերգոլայում, և Ղուկաս ավետարանիչի ցուլը Ցլի շատրվանի մոտ։ Այս չորս պատկերները խաչաձև են տեղադրված։

## Ծանոթագրություններ

Կատեգորիա:Անտոնիո Գաուդիի կառույցներ
Կատեգորիա:1906 հիմնադրումներ Իսպանիայում